Diari Oficial de la Generalitat Valenciana


Sumari del DOGV 8819, del 25-05-2020 (2020/3601)

RESOLUCIÓ de 19 de maig de 2020, del director general de l'Institut Valencià de Finances, per la qual es modifica la convocatòria d'11 de febrer de la línia de finançament «IVF-Pime».
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8819

Data del DOGV
:   25-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3601


Data del document
:   19-05-2020

Organisme emissor
:   Institut Valencià de Finances

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 19 de maig de 2020, del director general de l'Institut Valencià de Finances, per la qual es modifica la convocatòria d'11 de febrer de la línia de finançament «IVF-Pime». [2020/3601]  
Antecedents  
I. El passat 11 de febrer de 2020, el director general de l'Institut Valencià de Finances va aprovar la convocatòria per la qual es procedeix a convocar la línia de finançament «Préstecs bonificats IVF-Pime»,  
II. El 26 de març de 2020 el director general de l'IVF va dictar una resolució per la qual es modifiquen les convocatòries d'11 de febrer de les línies de finançament bonificat de l'IVF «IVF-Autònoms i microempreses», «IVF-Pime» i «IVF-Gran empresa» i es tanca la línia de finançament bonificat «IVF-Afectats per la DANA de setembre de 2019».  
  
III. L'actual context econòmic derivat de la crisi provocada per la pandèmia de la Covid-19 imposen a l'IVF una obligació d'adaptar aquelles qüestions que millor s'adeqüen a la situació general i, especialment, a les circumstàncies tant de les empreses i autònoms valencians.  
  
IV. El passat 30 de març de 2020 es va publicar el Decret llei 1/2020, de 27 de març, del Consell, de mesures urgents de suport econòmic i financer a les persones treballadores autònomes, de caràcter tributari i de simplificació administrativa, per a fer front a l'impacte de la Covid-19 que disposen en els articles 7 i 8 dues modificacions vinculades a l'IVF. En primer lloc, la modificació de les despeses finançables les línies de finançament i, en segon lloc, la possibilitat de destinar l'import dels beneficis obtinguts de l'exercici 2019 a la bonificació dels préstecs que es concedisquen en l'exercici 2020.  
Esdevé necessari, per tant, modificar les convocatòries vigents a fi d'incorporar-hi les previsions normatives i circumstàncies econòmiques actuals.  
V. Per tot això, i en l'exercici de les competències reconegudes en l'article 95 de la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, de l'article 7.3 de l'acord de 23 de gener de 2019, del Consell General, pel qual s'aproven les normes generals reguladores per a l'atorgament de finançament bonificat a determinats projectes empresarials, resolc:  
  
  
Primer  
Modificar l'article primer de la convocatòria «Préstecs bonificats IVF-Pime», que quedarà redactat de la següent manera:  
«Primer. Disponibilitat pressupostària  
La bonificació d'interessos associada a aquesta línia de finançament és a càrrec de l'IVF. A tal fi, l'Institut aplica: 1) la subvenció de capital per import de 6.850.000 - que li ha sigut concedida per la Conselleria d'Hisenda i Model Econòmic per a l'exercici 2020, i que apareix consignada en la línia pressupostària X7384000 «Subvenció a l'ajuda al finançament de projectes empresarials» del programa 631.50, i 2) els beneficis obtinguts per l'IVF durant l'exercici 2019, per import de 2.713.000 euros, de conformitat amb el Decret llei 1/2020, de 27 de març, del Consell, de mesures urgents de suport econòmic i financer a les persones treballadores autònomes, de caràcter tributari i de simplificació administrativa, per a fer front a l'impacte de la Covid-19.  
  
Tant la línia pressupostària X7384000, com els beneficis de l'IVF corresponents a l'exercici 2019, s'apliquen conjuntament i en règim de concurrència competitiva a finançar els interessos bonificats de les línies «IVF-Covid», «IVF- Autònoms i microempreses», «IVF-Pime» i «IVF-Gran empresa», permetent a l'IVF concedir 602.438.349,00 - de finançament bonificat al teixit productiu valencià. D'aquest import total, com a màxim 70.586.870,00 - correspondran a operacions de finançament amb Pimes, atorgades a l'empara de les línies «IVF-Covid» i «IVF-Pime».  
  
Segon  
Modificar l'article onzé, en els apartats 4 i 5, de la convocatòria «Préstecs bonificats IVF-Pime», que quedaran redactats de la següent manera:  
«Onzé. Despeses finançables elegibles  
4. Podran acollir-se al règim previst en el Reglament (CE) núm. 1407/2013, de la Comissió, de 18 de desembre de 2013, relatiu a les ajudes de minimis, les següents despeses finançables elegibles:  
a) Adquisició i condicionament de terrenys per a la utilització en la producció dels béns i serveis que constitueixen l'activitat principal de l'empresa.  
b) Adquisició i construcció de naus industrials, i instal·lacions tècniques per al desenvolupament de l'activitat principal de l'empresa.  
c) Construcció d'instal·lacions d'energia renovable, tant si la seua destinació és l'autoconsum com l'abocament a xarxa, sempre que els projectes no superen una potència de 30 MWp.  
d) Adquisició d'equipament vinculat a les tecnologies de la informació i la comunicació.  
e) Maquinària, eines, motles o utillatge.  
f) Mobiliari.  
g) Vehicles industrials i elements de transport afectes a l'explotació fins a un màxim de 15.000 euros. Quant a això, l'adquisició de vehicles de transport de mercaderies per carretera no es considerarà en cap cas com a despesa finançable elegible a l'efecte d'aquesta convocatòria.  
  
h) Registre de marques, patents, models d'utilitat i dissenys industrials, marcatge CE o altres formes d'homologació o normalització de productes.  
i) Participacions empresarials adquirides a fi d'ampliar la capacitat productiva de l'empresa, millorar les condicions d'accés al finançament, o assegurar el subministrament d'inputs clau per al procés productiu de l'empresa.  
j) També es consideraran com a despeses finançables elegibles les comissions carregades al sol·licitant del finançament per un banc o una SGR a fi d'atorgar l'aval requerit pels serveis tècnics de l'IVF com a garantia del finançament bonificat.  
k) Determinades despeses d'explotació i elements de capital circulant, amb el límit del 20 % de la inversió realitzada pel sol·licitant en l'últim exercici tancat, així com l'any en curs, en l'adquisició d'actius materials i immaterials, inclosos els previstos en la sol·licitud de finançament. En concret, seran elegibles els següents:  
i. Serveis externs necessaris per a la implantació de solucions vinculades a les inversions realitzades.  
ii. Costos de consumibles, matèries primeres, materials i altres aprovisionaments, així com altres subministraments necessaris per al desenvolupament de l'activitat de l'empresa.  
iii. Despeses de personal (cost salarial brut, i cost de la Seguretat Social a càrrec de l'empresa).  
iv. Despeses generals i altres despeses d'explotació addicionals (assessorament, auditories, assegurances, manteniments, despeses de gestió, costos de transferència de coneixements i comunicació, costos d'homologació, etc.), que es deriven directament de l'activitat de l'empresa.  
v. Despeses derivades del lloguer de locals comercials o centres de producció  
5. Se subjectaran al règim previst en l'article 17 de la Secció 2. Ajudes a les pimes del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187, 26.6.2014), com a despeses finançables elegibles, els costos d'adquisició dels actius materials i immaterials que complisquen les següents condicions:  
a) Inversió en actius materials o immaterials per a la creació d'un nou establiment, l'ampliació d'un establiment existent, la diversificació de la producció d'un establiment en nous productes addicionals o un canvi essencial en el procés general de producció d'un establiment existent. La construcció d'instal·lacions d'energia renovable, tant si la seua destinació és l'autoconsum com l'abocament a xarxa, sempre que els projectes no superen una potència de 30 MWp.  
  
b) L'adquisició d'actius pertanyents a un establiment, sempre que:  
i. L'establiment haja tancat o hauria tancat si no haguera sigut adquirit  
ii. Els actius siguen adquirits a un tercer no relacionat amb el comprador  
iii. L'operació tinga lloc en condicions de mercat.  
Quan un membre de la família del propietari inicial o un empleat es faça càrrec d'una petita empresa, no s'aplicarà la condició que els actius hagen de ser adquirits a tercers no relacionats amb el comprador. A aquest efecte, la mera adquisició de les accions d'una empresa no constituirà una inversió.  
c) S'entendrà per actius materials:  
i. Terrenys  
ii. Edificis i instal·lacions  
iii. Maquinària i equips.  
d) Els actius immaterials hauran de complir totes les condicions següents:  
i. S'utilitzaran exclusivament en l'establiment beneficiari de l'ajuda  
  
ii. Es consideraran actius amortitzables  
iii. S'adquiriran en condicions de mercat a tercers no relacionats amb el comprador  
iv. Estaran inclosos en els actius de l'empresa durant almenys tres anys.»  
  
Tercer  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
  
València, 19 de maig de 2020.- El director general de l'IVF: Manuel Illueca Muñoz.